Universitatea din București, reprezentată de cadre didactice și doctoranzi la conferința „Provocări și soluții în învățământul superior” organizată de UEFISCDI
		

[bookmark: _GoBack]Miercuri, 15 septembrie 2021, Unitatea Executivă pentru Finanțarea Învățământului Superior, a Cercetării, Dezvoltării și Inovării (UEFISCDI) organizează conferința „Provocări și soluții în învățământul superior”. Evenimentul va avea loc începând cu ora 10:00 în format mixt, atât în Sala Fortuna a Hotelului InterContinental din București, cât și on-line.
Conferința va asigura premisele unui dialog pe teme actuale, precum accesul în  învățământul superior, abandonul universitar, studiile doctorale sau finanțarea învățământului. Detalii cu privire la subiectele abordate în cadrul conferinței pot fi accesate în agenda evenimentului, disponibilă aici.
Universitatea din București va fi reprezentată la eveniment de lect. univ. dr. Simona Iftimescu, lect. univ. dr. Mihaela Stîngu, cadre didactice ale Facultății de Psihologie și Științele Educației, de Delia Gologan, expert în politici publice în educație în cadrul UEFISCDI, precum și doctoranzi ai facultăților UB, experți în zona politicilor publice educaționale.
Persoanele interesate de participarea fizică la eveniment sunt invitate miercuri, 15 septembrie 2021, începând cu ora 9:30, în Sala Fortuna a Hotelului InterContinental (Bd. Nicolae Bălcescu, nr. 4, etaj 21), iar persoanele interesate de participarea online la conferință vor primi datele de conectare în timp util.
În ambele cazuri – offline și online – persoanele interesate să confirme participarea la adresa de mail irina.geanta@uefiscdi.ro. 


